วงการบันเทิงสูญเสีย "สร้อย เสียงเสนาะ" ศิลปินแห่งชาติ สาขาศิลปินพื้นบ้านภาคใต้ ผู้สื่อข่าวรายงานว่า นายสร้อย ดำแจ่ม อายุ 83 ปี ศิลปินแห่งชาติสาขาศิลปะการแสดง (เพลงบอก) ประจำปี 2538 หรือที่รู้จักกันในนาม "เพลงบอกสร้อย เสียงเสนาะ"เสียชีวิตลงอย่างสงบ เมื่อเวลา 00.25 น. วันที่ 31 พฤษภาคม ที่บ้านเลขที่ 088 หมู่ 9 ต.เชียรเขาอ.เฉลิมพระเกียรติ จ.นครศรีธรรมราช ซึ่งเป็นบ้านพักของนายสร้อยเองบรรดาลูกหลานและกลุ่มศิลปินพื้นบ้าน นักวิชาการด้านวัฒนธรรมท้องถิ่น นักการเมือง และชาวบ้าน นับร้อยคนร่วมกันรดน้ำศพ ท่ามกลางบรรยากาศเศร้าโศกนายเกษม ดำแจ่ม อายุ 58 ปี บุตรชายคนโตของนายสร้อย เล่าว่า เมื่อ 1 ปีที่ผ่านมาพ่อป่วยเป็นโรคนิ่วในถุงน้ำดี แพทย์ให้การรักษาด้วยการผ่าตัด แต่เพราะอายุมากแล้วทำให้สุขภาพค่อยๆ ทรุดลงเรื่อยๆ ประกอบกับพ่อเป็นโรคพาร์กินสันซึ่งมีอาการมือ เท้าสั่น เพิ่มขึ้นมาอีกหนึ่งโรค ส่งผลให้ไม่สามารถบังคับร่างกายได้ จึงต้องล้มหมอนนอนเสื่อไปไหนมาไหนไม่ประมาณ 11 เดือน ระหว่างนั้นได้ขอให้รถพยาบาลมารับไปพบแพทย์ที่โรงพยาบาลทุกเดือน
นายสร้อย ดําแจ่ม อายุเท่าใด 
83 ปี